钦定古今图书集成/明伦汇编/闺媛典/第320卷 > 皇清五十三 > 章城妻顾氏
## 钦定古今图书集成/明伦汇编/闺媛典/第320卷 > 皇清五十三 > 章城妻顾氏

按《石门县志》：“顾氏，章城妻。年二十一城亡，氏剪发矢志孤苦自励勤俭，以训二子。年逾七旬，闺范愈肃。”

===锺起鹏妻朱氏===

按《石门县志》：“朱氏，锺定母。年十九归定父起鹏，相夫有礼，治家有法，待亲族有恩。鹏亡，定方在襁褓，历经饥馑，多方拮据，训定读书，剪发丸熊无不备至。邑令陈邦寄表其闾。”